O B E C L E D N I C K É R O V N E

**NÁVRH**

Obec Lednické Rovne v súlade s  § 6 ods. 1 a § 11 ods. 4 písm. g) zákona č. 369/1990 Zb. o obecnom zriadení v znení neskorších predpisov a § 28 ods. 5, § 114 ods. 6, § 140 ods. 10 zákona č. 245/2008 Z. z. o výchove a vzdelávaní a o zmene a doplnení niektorých zákonov (ďalej aj ako „školský zákon“) a zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov

**vydáva**

**VŠEOBECNE ZÁVÄZNÉ NARIADENIE**

 **Obce Lednické Rovne**

**č. 3 /2021**

**o výške príspevkov na čiastočnú úhradu nákladov výdavkov v školách a školských zariadeniach v zriaďovateľskej pôsobnosti obce**

 **(ďalej len „VZN“)**

**Návrh VZN: -** vyvesený na úradnej tabuli obce dňa: 01.04.2021

 **-** zverejnený na webovom sídle obce dňa: 01.04.2021

**Lehota na predloženie pripomienok k návrhu VZN:** do (vrátane): 12.04.2021

**VZN schválené uznesením OZ v Lednických Rovniach dňa:** .......................

**Uznesenie číslo:** .......................

**VZN: -** vyvesené na úradnej tabuli obce dňa: .......................

 **-** zverejnené na webovom sídle obce dňa: .......................

**Článok 1**

**Účel a rozsah**

1. Toto VZN bližšie upravuje práva a povinnosti rodičov alebo inej fyzickej osoby než rodičia, ktorý má dieťa zverené do osobnej starostlivosti alebo do pestúnskej starostlivosti na základe rozhodnutia súdu (ďalej len „zákonný zástupca“) navštevujúce školu alebo školské zariadenie v zriaďovateľskej pôsobnosti Obce Lednické Rovne v súlade so školským zákonom.
2. Obec Lednické Rovne je zriaďovateľom škôl:
	1. Základná škola Eduarda Schreibera, Ul. Schreiberova 372, Lednické Rovne,
	2. Materská škola, Súhradka č. 204, Lednické Rovne.

3. Obec Lednické Rovne je zriaďovateľom školských zariadení:

1. Školský klub detí pri Základnej škole Eduarda Schreibera, Ul. Schreiberova 372,

Lednické Rovne,

1. Školská jedáleň pri Základnej škole Eduarda Schreibera, Ul. Schreiberova 372,

Lednické Rovne,

1. Školská jedáleň pri Materskej škole, Súhradka č. 204, Lednické Rovne.

**Článok 2**

**Predmet VZN**

**Predmetom tohto VZN je:**

1. určenie výšky príspevku na čiastočnú úhradu nákladov spojených s činnosťou školského klubu v zriaďovateľskej pôsobnosti Obce Lednické Rovne,
2. určenie výšky príspevku na čiastočnú úhradu nákladov stravného, režijných nákladov a podmienok úhrady školskej jedálni základných škôl a materských škôl v zriaďovateľskej pôsobnosti Obce Lednické Rovne,
3. určenie výšky príspevku za pobyt dieťaťa v materských školách v zriaďovateľskej pôsobnosti Obce Lednické Rovne.

**Článok 3**

**Príspevok na čiastočnú úhradu nákladov na činnosť školského klubu detí**

1. Na čiastočnú úhradu nákladov spojených s činnosťou školského klubu detí prispieva zákonný zástupca dieťaťa mesačne na jedného žiaka sumou vo výške 3,30 €.
2. Príspevok uhrádza zákonný zástupca mesačne do 15-teho dňa v príslušnom kalendárnom mesiaci v hotovosti do pokladne základnej školy, ktorej je školský klub detí súčasťou.

1. Poplatok sa platí nezávisle od času a počtu dní, ktoré dieťa strávi v školskom klube detí.
2. Zriaďovateľ základnej školy môže rozhodnúť o znížení alebo odpustení príspevku podľa bodu 1 tohto článku, na základe písomnej žiadosti zákonného zástupcu dieťaťa po predložení dokladu o tom, že je poberateľom dávky v hmotnej núdzi a príspevkov k dávke v hmotnej núdzi podľa osobitného predpisu[[1]](#footnote-1). Žiadosť zákonný zástupca predkladá riaditeľovi základnej školy, ktorej súčasťou je školský klub detí. Riaditeľ základnej školy, ktorej súčasťou je školský klub detí predkladá žiadosť bezodkladne, najneskôr do troch pracovných dní odo dňa jej doručenia zriaďovateľovi. O znížení alebo odpustení príspevku rozhoduje zriaďovateľ.

**Článok 4**

**Príspevok na čiastočnú úhradu nákladov stravného a režijných nákladov zariadenia školského stravovania - Školská jedáleň pre základnú školu**

1. Stravníkom v školskej jedálni sú žiaci, zamestnanci školy a školských zariadení.

1. Školská jedáleň poskytuje stravovanie aj iným fyzickým osobám, ako sú uvedené v bode 1 tohto článku, a to so súhlasom obce a príslušného regionálneho úradu verejného zdravotníctva.
2. Školská jedáleň môže poskytovať svoje služby žiakom, zamestnancom školy ako aj iným fyzickým osobám aj v čase prázdnin so súhlasom zriaďovateľa.
3. Stravníkom v školskej jedálni sa stáva žiak základnej školy na základe podania prihlášky (zápisný lístok) na odber stravy podpísanej zákonným zástupcom.
4. Podľa § 140 ods. 10 školského zákona školská jedáleň, ktorej zriaďovateľom je obec, poskytuje stravovanie **žiakom** základných škôl za čiastočnú úhradu nákladov, ktoré uhrádza zákonný zástupca nasledovne:
5. finančnú zábezpeku do 20. augusta pred začiatkom školského roka na nákup potravín nedotovanej stravy vo výške 30,00 € za žiaka základnej školy, pre prípad, že zákonný zástupca včas neodhlási žiaka zo stravy najneskôr do 13.00 h predchádzajúceho pracovného dňa, na vyrovnanie finančného rozdielu vrátenej odčerpanej dotácie na podporu výchovy k stravovacím návykom dieťaťa. Aktuálna hodnota stravnej jednotky (obed) podľa 1. finančného pásma na nákup potravín na jedno jedlo podľa vekových kategórií stravníkov[[2]](#footnote-2), tak bude uhradená z finančnej zábezpeky. Ročné zúčtovanie finančnej zábezpeky sa zrealizuje minimálne 1-krát ročne, alebo podľa jej vyčerpania.
6. V prípade neúčasti žiaka na vyučovaní je zákonný zástupca povinný odhlásiť stravníka zo stravy vopred najneskôr do 13.00 h predchádzajúceho pracovného dňa. V prípade neodhlásenia zo stravy a odobratej alebo neodobratej stravy bude použitá finančná zábezpeka uvedená v bode 5 písm. a) tohto článku na uhradenie stravnej jednotky (obedu) nasledovne:

- pre stravníkov od 6 – 11 rokov (žiak ZŠ) vo výške 1,08 €,

- pre stravníkov od 11 – 15 rokov (žiak ZŠ) vo výške 1,16 €.

V prípade nedostatočnej výšky finančnej zábezpeky na uhradenie nedotovanej stravnej jednotky nebude stravníkovi poskytnutá strava.

1. V prípade, že žiak má predpísané na základe lekárskeho potvrdenia diétne stravovanie, ktoré upravuje § 140 ods. 5 školského zákona, zriaďovateľ vyplatí štátnu dotáciu na podporu výchovy k stravovacím návykom žiaka prostredníctvom základnej školy zákonnému zástupcovi na jeho osobný účet v banke. Zákonný zástupca žiaka k vyplateniu predloží zriaďovateľovi prostredníctvom základnej školy aktuálny doklad od lekára a potvrdenie školskej jedálne, ktorú žiak navštevuje, že neodoberá stravu pripravovanú v školskej jedálni.

Zákonný zástupca - žiaka, ktorý prestane spĺňať podmienky podľa tohto bodu, je povinný do troch pracovných dní od rozhodnutia lekára oznámiť túto skutočnosť zriaďovateľovi prostredníctvom základnej školy.

1. Školská jedáleň poskytuje stravovanie za čiastočnú úhradu nákladov, ktoré uhrádza **zamestnanec školy, školského zariadenia** vo výške 1,26 €

**a iná fyzická osoba** vo výške 2,80 € (1,26 € strava, 1,54 € režijné

náklady).

1. Príspevok sa platí mesačne do 15-teho dňa príslušného mesiaca vopred zálohovo prevodným príkazom z bankového účtu.

**Článok 5**

**Príspevok na čiastočnú úhradu nákladov stravného a režijných nákladov zariadenia školského stravovania - Školská jedáleň pre materskú školu**

1. Stravníkmi v školskej jedálni pre materskú školu sú deti materskej školy, zamestnanci materskej školy a školských zariadení.
2. Školská jedáleň pre materskú školu poskytuje stravovanie aj iným fyzickým osobám, ako sú uvedené v bode 1 tohto článku, a to so súhlasom obce a príslušného regionálneho úradu verejného zdravotníctva.
3. Školská jedáleň pre materskú školu môže poskytovať svoje služby deťom materskej školy, zamestnancom materskej školy ako aj iným fyzickým osobám aj v čase prázdnin so súhlasom zriaďovateľa.
4. Stravníkom v školskej jedálni pre materskú školu sa stáva dieťa materskej školy na základe podania prihlášky (zápisný lístok) na odber stravy podpísanej zákonným zástupcom. Za stravníka zákonný zástupca uhrádza náklady uvedené v bode 5. tohto článku.
5. Podľa § 140 ods. 10 školského zákona školská jedáleň, ktorej zriaďovateľom je obec, poskytuje stravovanie deťom materských škôl za čiastočnú úhradu nákladov, ktoré uhrádza zákonný zástupca nasledovne:
6. vo výške nákladov na nákup potravín podľa vekových kategórií stravníkov podľa 1. finančného pásma v nadväznosti na odporúčané výživové dávky **za deti, ktoré nenavštevujú posledný ročník** materskej školy ( t. z., že nie sú zaradení v skupine „predškolákov“), a to nasledovne:
	* + pre stravníkov od 2 – 6 rokov (dieťa v MŠ – denné) vo výške 1,37 €,
		+ pre stravníkov od 2 – 6 rokov (dieťa v MŠ – poldenné) vo výške 1,14 €.
7. vo výške nákladov na nákup potravín podľa vekových kategórií stravníkov podľa 1. finančného pásma v nadväznosti na odporúčané výživové dávky **za deti, ktoré navštevujú posledný ročník** materskej školy ( t. z., že sú zaradení v skupine „predškolákov“), rozdiel medzi výškou nákladov za nákup potravín za dieťa v materskej škole podľa bodu 5 písm. a) tohto článku a výškou štátnej dotácie na podporu výchovy k stravovacím návykom dieťaťa, a to nasledovne:

-pre stravníkov od 2 – 6 rokov (dieťa v MŠ – denné) vo výške 0,17 €,

-pre stravníkov od 2 – 6 rokov (dieťa v MŠ – poldenné) vo výške 0,00 €.

1. V prípade neúčasti dieťaťa na výchovno-vzdelávacej činnosti je zákonný zástupca povinný odhlásiť stravníka zo stravy vopred najneskôr do 08.00 h predchádzajúceho pracovného dňa, inak mu bude účtovaná strava podľa kategórie uvedenej v bode 5. písm. a) tohto článku, ktorú bude zákonný zástupca povinný uhradiť.
2. V prípade, že dieťa, ktoré navštevuje posledný ročník materskej školy (t. z. že je zaradené v skupine „predškolákov“ a vzťahuje sa na neho dotácia podľa osobitného predpisu[[3]](#footnote-3)) a má predpísané na základe lekárskeho potvrdenia diétne stravovanie, ktoré upravuje § 140 ods. 5 školského zákona, zriaďovateľ vyplatí štátnu dotáciu na podporu výchovy k stravovacím návykom dieťaťa prostredníctvom materskej školy zákonnému zástupcovi na jeho osobný účet v banke. Zákonný zástupca dieťaťa k vyplateniu predloží zriaďovateľovi prostredníctvom materskej školy aktuálny doklad od lekára a potvrdenie školskej jedálne, ktorú dieťa navštevuje, že neodoberá stravu pripravovanú v školskej jedálni.

Zákonný zástupca - dieťaťa, ktoré prestane spĺňať podmienky podľa tohto bodu, je povinný do troch pracovných dní od rozhodnutia lekára oznámiť túto skutočnosť zriaďovateľovi prostredníctvom materskej školy.

1. Školská jedáleň pre materskú školu poskytuje stravovanie za čiastočnú úhradu nákladov, ktoré uhrádza:

**zamestnanec školy, školského zariadenia** vo výške 1,26 €

**a iná fyzická osoba** vo výške 2,80 € (1,26 € strava, 1,54 € režijné náklady).

1. Príspevok podľa tohto článku sa platí mesačne do 10-teho dňa príslušného mesiaca bezhotovostne na bankový účet materskej školy v zriaďovateľskej pôsobnosti Obce Lednické Rovne.

**Článok 6**

**Príspevok za pobyt dieťaťa v materskej škole**

1. Za pobyt dieťaťa v materskej škole prispieva zákonný zástupca na čiastočnú úhradu výdavkov materskej školy mesačne na jedno dieťa vo výške 20,00 €.
2. Príspevok v materskej škole sa neuhrádza za dieťa:
	1. pre ktoré je predprimárne vzdelávanie povinné,
	2. ak zákonný zástupca dieťaťa predloží riaditeľovi materskej školy doklad o tom, že je poberateľom dávky v hmotnej núdzi a príspevkov k dávke v hmotnej núdzi,
	3. ktoré je umiestnené v zariadení na základe rozhodnutia súdu.
3. Príspevok v materskej škole na základe rozhodnutia zriaďovateľa sa neuhrádza za dieťa v prípadoch stanovených zákonom.[[4]](#footnote-4)
4. Príspevok podľa tohto článku sa uhrádza vopred do desiateho dňa v kalendárnom mesiaci.

**Článok 7**

**Záverečné ustanovenia**

1. Toto VZN bolo schválené obecným zastupiteľstvom dňa ..................... uznesením č. .....................
2. Toto VZN nadobúda účinnosť od 01.09.2021.
3. Dňom nadobudnutia účinnosti tohto VZN sa ruší VZN obce Lednické Rovne č. 3/2019 zo dňa 28.05.2019.

V Lednických Rovniach, dňa ................. 2021

 Mgr. Marian Horečný

 starosta obce

1. Zákon č. 417/2013 Z. z. o pomoci v hmotnej núdzi a o zmene a doplnení niektorých zákonov. [↑](#footnote-ref-1)
2. Aktuálnu hodnotu obeda podľa 1. finančného pásma na nákup potravín na jedno jedlo podľa vekových kategórií stravníkov určuje a zverejňuje na svojej internetovej stránke Ministerstvo školstva, vedy, výskumu a športu Slovenskej republiky. [↑](#footnote-ref-2)
3. Zákon č. 544/2010 Z. z. o dotáciách v pôsobnosti Ministerstva práce sociálnych vecí a rodiny SR. [↑](#footnote-ref-3)
4. § 28 ods. 7 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov. [↑](#footnote-ref-4)